CELEX: 32011R0269
Language: sk
Date: 2011-03-21 00:00:00
Title: Nariadenie Rady (EÚ) č. 269/2011 z  21. marca 2011 , ktorým sa mení a dopĺňa nariadenie (EÚ) č. 1284/2009, ktorým sa zavádzajú určité osobitné reštriktívne opatrenia voči Guinejskej republike

22.3.2011   
            
            
               SK
            
            
               Úradný vestník Európskej únie
            
            
               L 76/1
            
         NARIADENIE RADY (EÚ) č. 269/2011
   z 21. marca 2011,
   ktorým sa mení a dopĺňa nariadenie (EÚ) č. 1284/2009, ktorým sa zavádzajú určité osobitné reštriktívne opatrenia voči Guinejskej republike
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 215,
   so zreteľom na rozhodnutie Rady 2011/169/SZBP z 21. marca 2011, ktorým sa mení a dopĺňa rozhodnutie 2010/638/SZBP o reštriktívnych opatreniach voči Guinejskej republike (1), prijaté v súlade s hlavou V kapitolou 2 Zmluvy o Európskej únii,
   so zreteľom na spoločný návrh vysokého predstaviteľa Únie pre zahraničné veci a bezpečnostnú politiku a Európskej komisie,
   keďže:
   
               (1)
            
            
               Nariadením Rady (EÚ) č. 1284/2009 (2) boli v súlade so spoločnou pozíciou 2009/788/SZBP (3) (neskôr nahradenou rozhodnutím 2010/638/SZBP (4) uložené určité reštriktívne opatrenia voči Guinejskej republike v reakcii na násilný zásah bezpečnostných síl proti politickým demonštrantom v Konakry 28. septembra 2009.
            
         
               (2)
            
            
               Rada 21. marca 2011 rozhodnutím 2011/169/SZBP rozhodla, že tieto reštriktívne opatrenia uložené voči Guinejskej republike by sa mali zmeniť a doplniť vzhľadom na politickú situáciu a správu medzinárodnej vyšetrovacej komisie poverenej zistiť skutočnosti a okolnosti o udalostiach, ktoré sa v Guinei odohrali 28. septembra 2009.
            
         
               (3)
            
            
               Nariadenie (EÚ) č. 1284/2009, zmenené a doplnené týmto nariadením, rešpektuje základné práva a dodržiava zásady uznané najmä v Charte základných práv Európskej únie, konkrétne právo na účinný prostriedok nápravy a spravodlivý proces a právo na ochranu osobných údajov. Nariadenie (EÚ) č. 1284/2009 by sa malo uplatňovať v súlade s týmito právami a zásadami.
            
         
               (4)
            
            
               Právomoc meniť a dopĺňať zoznam v prílohe II k nariadeniu (EÚ) č. 1284/2009 by mala vykonávať Rada, a to vzhľadom na politickú situáciu v Guinejskej republike a s cieľom zabezpečiť súlad s postupom pri zmene, doplnení a preskúmaní prílohy k rozhodnutiu 2010/638/SZBP.
            
         
               (5)
            
            
               Súčasťou postupu pri zmene a doplnení zoznamu v prílohe II k nariadeniu (EÚ) č. 1284/2009 by malo byť oboznámenie označených fyzických alebo právnických osôb, subjektov alebo orgánov s dôvodmi ich zaradenia do zoznamu, aby mali možnosť vyjadriť sa. V prípade, že sa predložia pripomienky alebo zásadné nové dôkazy, by Rada mala na základe týchto pripomienok preskúmať svoje rozhodnutie a príslušne informovať dotknutú osobu, subjekt alebo orgán.
            
         
               (6)
            
            
               S cieľom zabezpečiť účinnosť opatrení stanovených v tomto nariadení by toto nariadenie malo nadobudnúť účinnosť dňom jeho uverejnenia.
            
         
               (7)
            
            
               Nariadenie (EÚ) č. 1284/2009 by sa malo zodpovedajúcim spôsobom zmeniť a doplniť,
            
         PRIJALA TOTO NARIADENIE:
   Článok 1
   Nariadenie (EÚ) č. 1284/2009 sa týmto mení a dopĺňa takto:
   
               1.
            
            
               Článok 6 ods. 3 sa nahrádza takto:
               „3.   Príloha II pozostáva zo zoznamu osôb, o ktorých medzinárodná vyšetrovacia komisia zistila, že sú zodpovedné za udalosti, ktoré sa v Guinejskej republike odohrali 28. septembra 2009, a fyzických alebo právnických osôb, subjektov alebo orgánov, ktoré sú s nimi spojené, označených Radou v súlade s článkom 4 ods. 1 rozhodnutia Rady 2010/638/SZBP z 25. októbra 2010 o reštriktívnych opatreniach voči Guinejskej republike (5).
            
         
               2.
            
            
               Článok 15 sa nahrádza takto:
               „Článok 15
               Komisia je oprávnená meniť a dopĺňať prílohu II na základe informácií poskytnutých členskými štátmi.“
            
         
               3.
            
            
               Vkladá sa tento článok:
               „Článok 15a
               1.   Ak Rada rozhodne, že sa na fyzickú alebo právnickú osobu, subjekt alebo orgán vzťahujú opatrenia uvedené v článku 6 ods. 1, zodpovedajúcim spôsobom zmení a doplní prílohu II.
               2.   Rada dotknutej fyzickej alebo právnickej osobe, subjektu alebo orgánu, na ktoré sa vzťahuje odsek 1, oznámi svoje rozhodnutie vrátane dôvodov zaradenia do zoznamu, a to buď priamo, v prípade že je ich adresa známa, alebo prostredníctvom uverejnenia oznámenia, a poskytne tak dotknutej fyzickej alebo právnickej osobe, subjektu alebo orgánu možnosť vyjadriť sa.
               3.   V prípade, že sa predložia pripomienky alebo zásadné nové dôkazy, Rada preskúma svoje rozhodnutie a dotknutú fyzickú alebo právnickú osobu, subjekt alebo orgán príslušne informuje.
               4.   Zoznam v prílohe II sa pravidelne, najmenej raz za 12 mesiacov preskúma.“
            
         
               4.
            
            
               Príloha II sa nahrádza textom v prílohe k tomuto nariadeniu.
            
         Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 21. marca 2011
      
         
            Za Radu
         
         
            predsedníčka
         
         C. ASHTON
      
   
   
      (1)  Pozri stranu 59 tohto úradného vestníka.
   
      (2)  Ú. v. EÚ L 346, 23.12.2009, s. 26.
   
      (3)  Spoločná pozícia Rady 2009/788/SZBP z 27. októbra 2009 o reštriktívnych opatreniach voči Guinejskej republike (Ú. v. EÚ L 281, 28.10.2009, s. 7).
   
      (4)  Rozhodnutie Rady 2010/638/SZBP z 25. októbra 2010 o reštriktívnych opatreniach voči Guinejskej republike (Ú. v. EÚ L 280, 26.10.2010, s. 10).
   
      (5)  Ú. v. EÚ L 280, 26.10.2010, s. 10.“
   
      PRÍLOHA
      
         
            „PRÍLOHA II
            
               Zoznam fyzických a právnických osôb, subjektov alebo orgánov uvedených v článku 6 ods. 3
            
            
                         
                     
                     
                        Meno
                        (a prípadné prezývky)
                     
                     
                        Identifikačné informácie
                        (dátum nar. a miesto nar.), číslo cestovného pasu (pas)/preukazu totožnosti …)
                     
                     
                        Dôvody
                     
                  
                        1.
                     
                     
                        kapitán Moussa Dadis CAMARA
                     
                     
                        dátum nar.: 1. 1. 1964 alebo 29. 12. 1968
                        pas: R0001318
                     
                     
                        osoba, o ktorej medzinárodná vyšetrovacia komisia zistila, že je zodpovedná za udalosti, ktoré sa v Guinei odohrali 28. septembra 2009
                     
                  
                        2.
                     
                     
                        major Moussa Tiégboro CAMARA
                     
                     
                        dátum nar.: 1. 1. 1968
                        pas: 7190
                     
                     
                        osoba, o ktorej medzinárodná vyšetrovacia komisia zistila, že je zodpovedná za udalosti, ktoré sa v Guinei odohrali 28. septembra 2009
                     
                  
                        3.
                     
                     
                        plukovník Dr. Abdoulaye Chérif DIABY
                     
                     
                        dátum nar.: 26. 2. 1957
                        pas: 13683
                     
                     
                        osoba, o ktorej medzinárodná vyšetrovacia komisia zistila, že je zodpovedná za udalosti, ktoré sa v Guinei odohrali 28. septembra 2009
                     
                  
                        4.
                     
                     
                        poručík Aboubacar Chérif (alias Toumba) DIAKITÉ
                     
                     
                         
                     
                     
                        osoba, o ktorej medzinárodná vyšetrovacia komisia zistila, že je zodpovedná za udalosti, ktoré sa v Guinei odohrali 28. septembra 2009
                     
                  
                        5.
                     
                     
                        poručík Jean Claude PIVI (alias Coplan)
                     
                     
                        dátum nar.: 1. 1. 1960
                     
                     
                        osoba, o ktorej medzinárodná vyšetrovacia komisia zistila, že je zodpovedná za udalosti, ktoré sa v Guinei odohrali 28. septembra 2009“